দেশীয় শাড়ির সাথে ভারতীয় শাড়ির জয়, শাড়িতেই ষোলোআনা বাঙালিয়ানা। দেশীয় বেনারসি নয় এখন অনেকটাই ভারতীয় শাড়ির দখলে হিলি বাজার। দেশীয় জামদানি, টাঙ্গাইলের তাঁত, রাজশাহীর সিল্ক, ঢাকাই মসলিন অথবা কাতানকে টেক্কা দিয়ে ক্রেতার হাতে উঠছে রঙচঙা ভারতীয় শাড়ি। ঈদ উপলক্ষে কেনাকাটায়ও তাই বাঙালি কর্তা শাড়ি কেনেন মায়ের জন্য, গিন্নির জন্য। উৎসবের আর সব প্রস্তুতি যতই আঁটসাঁট হোক, জায়া-জননীর জন্য বাহারি শাড়ি না কেনা পর্যন্ত ঈদবাজার যেন ‘শেষ হইয়াও হলো না শেষ’। প্রচন্ড গরমে ঘেমে নেয়ে নাভিশ্বাস বাঙালি তাই মনোহর শাড়ির খোঁজে শহুরে নারীদের অনেকে নতুন-পুরনো মার্কেটের পাশাপাশি দ্বারস্থ হন হিলি সীমন্তে।